Mutuncin Najeriya ya fara dawowa: An bayyana sabon kamfanin jirgin saman Najeriya ▷ Legit.ng
3 months ago 4697 views by Humaira Samaila
- Najeriya ta samu jirgin saman kanta
- A shekarun baya, Najeriya na da kamfanin jirgin sama amma an kasheta
- An kaddamar da suna, take, da tambari kamfanin a yau
Kamar yadda akayi alkawari za’a bayyana suna da kalan sabon kamfanin jirgin saman Najeriya, ministan sufurin jirgin saman Najeriya, Hadi Sirika, tare da wasu jami’an maaikatar sun bayyana sabon kamfanin jirgin saman Najeriya a yau Laraba, 18 ga watan Yuli, 2018 a Farnborough Airshow, kasar Ingila.
Yayinda yake jawabi a wajen taron kaddamarwa, Sanata Hadi Sirika ya bayyana yadda aka ayar da hannun agogon Najeriya baya a bangaren sufurin jirgin sama a shekarun baya. Ya ce Najeriya ta kasance cikin manyan masu ruwa da tsaki a bangaren amma abubuwa sun baci.
KU KARANTA: Kotu ta dage shari'ar Sanata Jang da EFCC zuwa watan Oktoba saboda rashin shaida
Yace: “Abin takaici, Najeriya ta kasance babbar mai ruwa da tsaki a bangaren sufurin jirgin sama na shekarun baya ta kamfanin ‘Nigeria Airways’, amma yanzu abubuwan sun bai”
“Wannan sabuwar kamfanin masu sanya hannun jari ne zasu dinga gudanar da ita. Kasuwanci ne ban a banza ba. Gwamnati ba zata sa baki wajen gudanar da ita ko wanda zai gudanar da ita na. masu sanya hannun jari ne suke da nauyin haka.”
Hadimin shugaban kasa kan sabbin kafafan yada labarai, Bashir Ahmed, ya tofa albarkacin bakinsa kan wannan cigaba, yace: “Abinda suka kashe shekaru da yawa, shugaba Muhammadu Buhari na rayawa.”
World richest musician Ahmed Indimi Stella Dimoko Police recruitment form How to write application letter